پاریس ترور حمله‌لری (نووامبر ۲۰۱۵)

پاریس ترور سالدیریلاری (نووامبر ۲۰۱۵) - ۱۳ نوْوامبر ۲۰۱۵ده باش وئرمیش پاریس ترور سالدیریلاریندا ان آزی 129 اینسان اؤلدورولموشدور. بو سالدیریلار پاریس شهرینین موختلیف یئرلرینده باش وئرمیشدیر. اؤلوملره سبب اولان بو ترور حادیثه‌لری بیر فوتبال ایستادیموندا، بیر رستوراندا، بیر تئاتر سالونوندا هابئله بیر ساتین مرکزینده باش وئرمیشدیر.

 بیر رستوراندا آتیشمالار 
ایلک حمله کامبوجلولارا عایید، پاریس شهرینین بیر رستورانیندا باش وئرمیشدیر. اون‌بیر اینسان بوردا اؤلدورولموشدور.

 بَتَکلان تئاتر سالونوندا گیرو ساخلاما و قیرغین 
یاخلاشیق (تقریبا) ۱۵۰۰ تاماشاچی توپلانمیش پاریس بتکلان تئاتر سالونوندا، آمریکادان گلمیش اؤلوم دمیر قارتاللاری(Eagles of Death Metal) راک قروپو آپاردیغی کونسرت زامانی، 100 دن چوخ اینسان گیرو گؤتورولموشدور. بوردا بئش پارتلاییشین اولماسی دا یاییلمیشدیر. ان آزی 89 آدام بوردا اؤلموشدور. آمریکالی موزیک قروپونون عوضولری ساغلام قالیبلار.

 دو فرانس فوتبال ایستادیوموندا پارتلاییش 
دو فرانس فوتبال ایستادیومونون قارشیسیندا بیر پارتلاییش نتیجه‌سینده ان آزی ۱۰ اینسان اؤلوب و بیر نئچه نفر ده یارالانمیشدیر. بوردا پارتلاییشلا عئینی زاماندا فرانسه و آلمانین فوتبال تیملری بیر موسابیقه کئچیرمکده‌ایمیشلر. فرانسه‌نین جومهور رئیسی ده تاماشاچی عونوانیندا بو فوتبال اویونونو یاخیندان ایزله‌مکده ایمیش.

 فوروم دئ هال ساتین مرکزینده پارتلاییش و آتیشمالار 
پاریسین مرکزینده یئرلشمیش فوروم دئ هال ساتین مرکزینده ده بیر نئچه آتیشمانین و بیر پارتلاییشین اثرینده ایکی نفر اؤلموش و 7 نفر ده یارالانمیشدیر.

 رئاکسیونلار 
فرانسه‌نین جومهور رئیسی فرانسوا اولاند بوتون فرانسه‌ده ایضطیرار بیر وضع اعلان ائده‌رک بوتون سینیرلاری (سرحدلری) دا باغلاتدیرمیشدیر. فرانسه‌ده بئله بیر ایضطیرار وضعیت ایلک دؤنه اولاراق ایکینجی دونیا ساواشیندان بری قورولموشدور. آمریکانین جومهور رئیسی باراک اوباما بو حمله‌لری محکوم ائده‌رک فرانسه‌یه آمریکانین یاردیم ائتمگه حاضیر اولدوغونو بیلدیرمیشدیر. Série de fusillades à Paris : au moins 60 morts

 ایجتیماعی شبکه لر و خالقین عکس العمللری 
حمله‌لردن نئچه ساعات سونرا، پاریسلیلر ایجتیماعی مدیادا، اؤزللیکله توییتر سایتیندا، بو حادیثه‌لره گؤره خبرلر و باش ساغلیقلاریندا، کوچه و خیابانلاردا اولان قورخولو اینسانلارا، اؤلوم خطری قارشیسیندا یاردیم ائتمک اۆچون، آچین قاپیلاری آنلامیندا اولان هشتگی #PorteOuverte ایستیفاده ائتدیلر. بو هشتگین اینگیلیسجه آنلامی دا (#OpenDoor) تئزلیکله دونیادا یاییلدی.

 قایناقلار 

بؤلمه:ترورچولوق
بؤلمه:فرانسه